b"\n_START_ARTICLE_\nSetge d'Alar\xc3\xb3 (1231)\n_START_SECTION_\nAntecedents\n_START_PARAGRAPH_\nDespr\xc3\xa9s del Setge de Mad\xc3\xaena May\xc3\xbbrqa i l'assassinat del darrer val\xc3\xad musulm\xc3\xa0 de Mayurqa, Ab\xc5\xab Yahy\xc3\xa0 Muhammad ibn 'Al\xc4\xab ibn Ab\xc4\xab 'Imr\xc4\x81n al-Tinmal\xc4\x81l\xc4\xab, Abu Hafs ibn Sayr\xc3\xae fug\xc3\xad vers les muntanyes on reun\xc3\xad 16.000 supervivents a la massacre que segu\xc3\xad a la caiguda de Mad\xc3\xaena May\xc3\xbbrqa. i la insurg\xc3\xa8ncia mayurquina es fortific\xc3\xa0 als castells d'Alar\xc3\xb3, Pollen\xc3\xa7a, Santueri. aix\xc3\xad com a la Serra de Tramuntana, on Aleshores els may\xc3\xbbrquins nomenaren com a nou cabdill i senyor a Xuiap de Xivert. El rei va tornar a Catalunya el novembre de 1230.\n_START_SECTION_\nEl setge\n_START_PARAGRAPH_\nEl 1231, durant la segona expedici\xc3\xb3 de Jaume el Conqueridor sobre Mallorca, i despr\xc3\xa9s de la mort de Abu Hafs ibn Sayr\xc3\xae i els seus sis mil homes el mes de febrer a la Serra de Tramuntana, Xuiap opt\xc3\xa0 per tractar la rendici\xc3\xb3 de la seg\xc3\xbcent manera: per a ell i altres quatre del seu llinatge, hisenda a Mallorca, cavalls, armes, roc\xc3\xad i mules; pels sarra\xc3\xafns que s'acollissin al tracte, dret a poblar les terres que s'havia expropiat el rei (medietas regis); aquells que no volguessin retre's, restarien a la merc\xc3\xa8 del rei.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nProp de 2.000 sarra\xc3\xafns may\xc3\xbbrquins es negaren a retre's en aquestes condicions i es van refugiar al castell de Pollen\xc3\xa7a, que fou assetjat, on mor\xc3\xad el cabdill mayurqu\xc3\xad Abu-Al\xc3\xad \xc3\x9amar."